Public procurement notice: Contract Notice
Published: 2016-04-19
Buyer: Keva
Country: FI
Region: Uusimaa
Contract type: Services
Procedure: Negotiated procedure
CPV classification: 72000000
Submission deadline: 2016-05-16

Technical requirements: Hankinnan kohteena on Kevalle rakennettava uusi maksatusjärjestelmä Emma. Hankinnan kohde on alustavasti määritelty liitteessä 1 ”Hankinnan sisällön kuvaus”. Kuvaus on tiivistelmä Emma-järjestelmän vaatimusmäärittelyyn (toimitetaan neuvottelumenettelyssä) sisältyvistä asioista. Neuvotteluvaiheen aikana neuvotellaan vaatimusmäärittelyn pohjalta ja sitä täsmentäen. Tarjoajilla on silloin mahdollisuus esittää parannus- ja tarkennusehdotuksia vaatimusmäärittelyyn, toteutustapaan sekä toteutuksen vaiheistukseen ja aikatauluun.
Hankinta jakautuu yhteen tai useampaan toimitusprojektiin, joiden tuloksena on toimintakuntoinen Emma-järjestelmä. Lisäksi hankintaan kuuluu Järjestelmän onnistuneen käyttöönoton jälkeen alkava ylläpito-palvelu ja jatkokehittämistyö, jotka voidaan lopullisessa tarjouspyynnössä pyytää tarjoamaan joko osittain tai kokonaan optioina.
Lopulliseen tarjouspyyntöön liitetään neuvottelujen perusteella täsmennetty vaatimusmäärittely, johon nojautuen tarjous ja tarjoushinnoittelu on tehtävä. Tarjoajalla on velvollisuus kysyä vaatimusmäärittelyssä havaitsemistaan epätarkkuuksista, epäselvyyksistä tai puutteista neuvotteluvaiheen aikana.
Maksatusjärjestelmä Emma rakennetaan toimivaksi Kevan hakemusjärjestelmän eli Elmo-järjestelmän kanssa. Kevan toiminta tulee olemaan riippuvaista näiden järjestelmien saumattomasta ja luotettavasta yhteistoiminnasta. Lisäksi Elmon kehittämiseen ja käyttöönottoon on tehty vastikään merkittävä työ, joten sen tarpeetonta muuttamista halutaan välttää ja siihen tehtyä investointia halutaan hyödyntää. Näin ollen maksatusjärjestelmä tullaan rakentamaan perustuen Elmon arkkitehtuuriin ja pohjateknologiaan sekä osit-tain Elmon ohjelmistokomponentteihin. Elmo on toteutettu J2EE-tekniikoita soveltaen. Hankinnassa etsitään nimenomaan tämän tekniikan osaavaa ohjelmistotoimittajaa.
Keva tilaa hankinnassa valituksi tulleelta toimittajalta toimitusprojekteja ja ylläpitoa Emma-järjestelmän sekä sen liittymien ja hallintavälineiden rakentamiseen. Toimittajan työ näissä tehtävissä on määrittelyä, suunnittelua, ohjelmiston toteutusta, konversiotyötä, asennusta, testausta, dokumentointia sekä näihin liittyviä konsultointeja, neuvotteluja, raportointeja ja projektien hallintaa.
Elmon kehittäminen ja ylläpito eivät kuulu hankintaan. Elmoon mahdollisesti tarvittavia muutoksia varten on voimassa olevat sopimukset ylläpitoa tekevien toimittajien kanssa.
Käytännön kehittämistyön tulee alkaa viimeistään heti vuoden 2017 alussa. Ensimmäinen toimitus, jonka sisältö ja aikataulu tarkentuvat neuvottelujen aikana, toteutetaan arvion mukaan vuosien 2017-2019 aikana. Järjestelmä otetaan vaiheittain käyttöön, arviolta ensimmäinen vaihe 2019 alussa ja toinen vaihe syksyllä 2019. Kehittämistyön aikataulu saattaa olla pitempikin. Tarjoajilla on neuvotteluvaiheessa mahdollisuus ottaa kantaa edellä esitettyyn aikatauluun. Aikatauluvaatimukset täsmennetään lopulliseen tarjouspyyntöön.
Huom: Ilmoituksen lisätiedot löytyvät Tarjouspalvelu -toimittajaportaalista. Myös tarjouksen/osallistumishakemuksen lähetys tehdään tätä kautta. Suoran linkin ilmoituksen lisätietoihin löydät tästä Hilma-ilmoituksesta: https://tarjouspalvelu.fi/keva/?id=57736&tpk=e05b9230-4f09-4b3c-85be-ba17cd788d87
Hankintaan kuuluu Järjestelmän onnistuneen käyttöönoton jälkeen alkava ylläpito-palvelu ja jatkokehittämistyö, jotka voidaan lopullisessa tarjouspyynnössä pyytää tarjoamaan joko osittain tai kokonaan optioina.